CELEX: 31982R1865
Language: el
Date: 1982-06-29 00:00:00
Title: Κανονισμός (EOK) αριθ. 1865/82 τού Συμβουλίου τής 29ης Ιουνίου 1982 περί αναστολής ορισμένων διατάξεων τού κανονισμού (EOK) αριθ. 3796/81 περί κοινής οργανώσεως αγοράς στόν τομέα τών προϊόντων αλιείας

Avis juridique important

|

31982R1865

Κανονισμός (EOK) αριθ. 1865/82 τού Συμβουλίου τής 29ης Ιουνίου 1982 περί αναστολής ορισμένων διατάξεων τού κανονισμού (EOK) αριθ. 3796/81 περί κοινής οργανώσεως αγοράς στόν τομέα τών προϊόντων αλιείας  

Επίσημη Εφημερίδα αριθ. L 206 της 14/07/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1865/82 ΤΟΥ ΣΥΜΒΟΥΛΙΟΥ  της 29ης Ιουνίου 1982  περί αναστολής ορισμένων διατάξεων του κανονισμού (ΕΟΚ) αριθ. 3796/81 περί κοινής οργανώσεως αγοράς στον τομέα των προϊόντων αλιείας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι ο κανονισμός (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (2), εφαρμόζεται από 1ης Ιουνίου 1982 αλλά ότι δεν κατέστη δυνατόν να θεσπιστούν μέχρι την ημερομηνία αυτή ορισμένες διατάξεις που είναι αναγκαίες για την πραγματική εφαρμογή του, λόγω του πολυπλόκου των προβλημάτων που πρέπει να επιλυθούν, γεγονός που συνεπάγεται σοβαρές δυσκολίες για τη λειτουργία της οργανώσεως της αγοράς·  ότι αυτό αφορά, ιδίως, το σύστημα της χρηματικής αντισταθμίσεως που προβλέπεται στο άρθρο 13 και το σύστημα πριμοδοτήσεως που προβλέπεται στο άρθρο 14 του εν λόγω κανονισμού·  ότι, προκειμένου να διασφαλισθεί η αρμονική λειτουργία της κοινής οργανώσεως αγοράς, ενδείκνυται, προς το αναντίρρητο δημόσιο συμφέρον της Κοινότητας, να ανασταλεί μέχρι τις 31 Δεκεμβρίου 1982 η εφαρμογή των άρθρων 13 και 14 αυτού του κανονισμού και να προβλεφθεί, ως μεταβατικό μέτρο, η επαναλειτουργία του συστήματος χρηματικής αντισταθμίσεως που προβλέπεται στο άρθρο 11 του κανονισμού (ΕΟΚ) αριθ. 100/76 (3), για να μπορέσει να προσαρμοσθεί ο τομέας της αλιείας στο νέο καθεστώς εντός των επιθυμητών προθεσμιών·  ότι πρέπει να προβλεφθεί η κατά το δυνατόν εφαρμογή αυτού του μέτρου από 1ης Ιουνίου 1982,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή των άρθρων 13 και 14 του κανονισμού (ΕΟΚ) αριθ. 3796/81 αναστέλλεται μέχρι τις 31 Δεκεμβρίου 1982.  Άρθρο 2  Οι διατάξεις του άρθρου 11 του κανονισμού (ΕΟΚ) αριθ. 100/76, καθώς και οι διατάξεις όλων των εκτελεστικών πράξεων που έχουν εκδοθεί, συνεχίζουν να εφαρμόζονται μέχρι τις 31 Δεκεμβρίου 1982.  Άρθρο 3  Τα άρθρα 1 και 2 εφαρμόζονται για όλες τις ενέργειες αποσύρσεως που πραγματοποιούνται από 1ης Ιουνίου 1982, στο μέτρο που δεν θίγονται τα δικαιώματα που ενδεχομένως έχουν αποκτήσει ορισμένα πρόσωπα μέχρι την ημερομηνία ενάρξεως ισχύος του παρόντος κανονισμού.  Άρθρο 4  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουνίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. C 149 της 14. 6. 1982, σ. 90.  (2) ΕΕ αριθ. L 379 της 31. 12. 1981, σ. 1.  (3) ΕΕ αριθ. L 20 της 28. 1. 1976, σ. 1.